Official Journal L 094 , 14/04/2000 P. 0043 - 0044



ROZHODNUTIE KOMISIE z 5. apríla 2000, ktorým sa mení a dopĺňa rozhodnutie 91/516/EHS, ktorým sa ustanovuje zoznam prísad, ktorých používanie v kŕmnych zmesiach je zakázané (oznámené pod číslom dokumentu C(2000) 930) (Text s významom pre EHP) (2000/285/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 79/373/EHS z 2. apríla 1979 o obchodovaní s kŕmnymi zmesami1, naposledy zmenenú a doplnenú smernicou 98/87/ES2, najmä jej článok 10 písm. e), keďže: (1) kŕmne suroviny možno uvádzať do obehu v spoločenstve len vtedy, ak sú zdravé, pravé a vyznačujú sa takou kvalitou, aby boli predajné. Kŕmne suroviny nesmú predstavovať žiadne nebezpečenstvo pre zdravie zvierat alebo ľudí; (2) rozhodnutie Komisie 91/516/EHS z 9. septembra 19913, ktorým sa ustanovuje zoznam prísad, ktorých používanie v kŕmnych zmesiach je zakázané, naposledy zmenené a doplnené rozhodnutím Komisie 1999/420/ES4, ustanovuje zoznam kŕmnych surovín, ktorých používanie v kŕmnych zmesiach je zakázané; (3) skúsenosti ukázali, že je nevyhnutné zvýšiť bezpečnosť kŕmnych surovín používaných vo výžive zvierat z dôvodov zdravia ľudí a zvierat, najmä na základe najnovších správ o používaní kalov pochádzajúcich z čističiek odpadových vôd vo výžive zvierat; (4) žiadny odpad zhromaždený počas a/alebo pochádzajúci z rôznych fáz procesu úpravy odpadových vôd (fyzikálny, chemicky a biologicky) sa nemôže považovať za prijateľný zdroj krmiva pre zvieratá, bez ohľadu na ďalšie spracovanie týchto odpadov a taktiež bez ohľadu na pôvod odpadových vôd; (5) hoci rozhodnutie 91/516/EHS zakazuje používanie kalov z odpadových vôd z čističiek odpadových vôd ako kŕmnych surovín do kŕmnych zmesí, ale nedefinuje pojmy "kaly" ani "splašky". Preto je žiaduce objasniť text, v ktorom je uvedené, že tento zákaz sa netýka len sedimentov z "biologickej úpravy", ale aj ostatných odpadov zhromaždených počas predúpravy, ale aj ostatných fyzikálnych a chemických úprav odpadových vôd. Navyše je nevyhnutné zdôrazniť, že slovo "splašky" sa netýka len odpadových vôd z mestskej kanalizácie, ale aj ostatných odpadových vôd vrátane tých, ktoré pochádzajú z vlastných čističiek odpadových vôd podnikov na spracovanie živočíšnych produktov; (6) smernica Rady 90/667/EHS z 27. novembra 1990, ktorou sa ustanovujú veterinárne pravidlá na likvidáciu a spracovanie živočíšneho odpadu, jeho umiestňovanie na trh a zabránenie výskytu patogénov v krmivách živočíšneho alebo rybieho pôvodu a ktorou sa mení a dopĺňa smernica 90/425/EHS (5), ustanovuje požiadavky na podniky na spracovanie živočíšneho odpadu; (7) smernica Rady 91/271/EHS z 21. mája 1991 o čistení komunálnych odpadových vôd6 definuje pojmy "komunálne odpadové vody", "odpadové vody z domácnosti" a "priemyselné odpadové vody"; (8) smernica Rady 98/83/ES z 3. novembra 1998 o kvalite vody určenej na ľudskú spotrebu7 ustanovuje požiadavky na vodu, ktorá sa môže považovať za "nezávadnú a čistú"; (9) smernica Rady 91/493/EHS z 22. júla 1991, ktorou sa ustanovujú zdravotné podmienky výroby a uvádzania produktov rybolovu na trh8, špecifikuje, že "čistá morská voda" nesmie byť mikrobiologicky kontaminovaná; nesmie obsahovať škodlivé látky a/alebo toxický morský planktón v takých množstvách, ktoré by mohli negatívne ovplyvniť zdravotnú kvalitu produktov rybolovu; (10) súčasné ustanovenia sú dočasné a musia sa revidovať na základe budúcej zmeny a doplnku smernice Rady 95/69/ES z 22. decembra 1995, ktorou sa ustanovujú podmienky a postup pri schvaľovaní a registrácii určitých podnikov a sprostredkovateľov v oblasti sektoru krmív a ktorou sa menia a dopĺňajú smernice 70/524/EHS, 74/63/EHS, 79/373/EHS a 82/471/EHS9; takéto zmeny a doplnky by mohli stanoviť podmienky schvaľovania výrobcov určitých kŕmnych surovín; (11) opatrenia stanovené v tomto rozhodnutí sú v súlade so stanoviskom Stáleho výboru pre krmivá, PRIJALA TOTO ROZHODNUTIE: Článok 1 Bod 5 prílohy k rozhodnutiu 91/516/EHS sa nahrádza týmto textom: "5. Všetky odpady získané z rôznych fáz procesu úpravy komunálnych odpadových vôd, odpadových vôd z domácnosti a priemyselných odpadových vôd (*) bez ohľadu na ďalšie spracovanie týchto odpadov a taktiež bez ohľadu na pôvod týchto odpadových vôd. Pojem "odpadové vody" sa nevzťahuje na "výrobné vody", napr. vodu zo samostatných potrubí vybudovaných v potravinárskom a krmivárskom priemysle; ak je do týchto potrubí vpúšťaná voda, musí to byť nezávadná a čistá voda (**). Pri spracovaní rýb možno do týchto potrubí napúšťať aj čistú morskú vodu (***). Výrobná voda obsahuje len zvyšky krmív alebo potravín a musí byť technicky zbavená čistiacich prostriedkov, dezinfekčných prostriedkov alebo iných látok, ktorých používanie právne predpisy o výžive zvierat nepovoľujú. Na suroviny živočíšneho pôvodu vo výrobnej vode sa vzťahuje smernica Rady 90/667/EHS. (*) Definované v článku 2 smernice Rady 91/271/EHS z 21. mája 1991 o čistení komunálnych odpadových vôd. (**) Špecifikované v článku 4 smernice Rady 98/83/ES z 3. novembra 1998 o kvalite vody určenej na ľudskú spotrebu. (***) Definované v článku 2 smernice Rady 91/493/EHS z 22. júla 1991, ktorou sa ustanovujú zdravotné podmienky výroby a uvádzania produktov rybolovu na trh." Článok 2 Toto rozhodnutie sa bude sa uplatňovať s účinnosťou od 1. augusta 2000. Článok 3 Toto rozhodnutie je adresované členským štátom. V Bruseli 5. apríla 2000. Za Komisiu David BYRNE člen Komisie 1 Ú. v. ES L 86, 6.4.1979, s. 30. 2 Ú. v. ES L 318, 27.11.1998, s. 43. 3 Ú. v. ES L 281, 9.10.1991, s. 23. 4 Ú. v. ES L 162, 18.6.1999, s.69. 5 Ú. v. ES L 363, 27.12.1990, s. 51. 6 Ú. v. ES L 135, 30.5.1991, s. 40. 7 Ú. v. ES L 330, 5.12.1998, s. 32. 8 Ú. v. ES L 268, 24.9.1991, s. 15. 9 Ú. v. ES L 332, 30.12.1995, s. 15.